Mitchell sluit aan by Engelse klubspan | Nuus24
Mitchell sluit aan by Engelse klubspan
Manchester, Engeland – John Mitchell het as direkteur van rugby by die Engelse klubspan Sale Sharks aangesluit – twee weke nadat hy vrygespreek is van bewerings van wangedrag by die Lions.Die 48-jarige Mitchell het verlede week as hoofafrigter van die Johannesburgse span bedank. Hy was vyf maande lank geskors terwyl 'n interne ondersoek aan die gang was.Mitchell het by die sukkelende span aangesluit in 'n poging om hulle uit die laaste posisie op die Engelse Premierliga-puntelys te kry. Die Sale Sharks het slegs een van hul eerste nege wedstryde gewen."Ek kon aangegaan het by die Lions, maar op emosionele vlak, en weens die situasie waardeur ek – onregverdig in my opinie – moes gaan, was dit tyd om aan te beweeg," het Mitchell gesê. – Volg Nuus24Sport op Twitter
Lees meer oor: john mitchell VOLGENDE OP NUUS24X